Marjan Urbančič

Marjan Urbančič (født 1964) er en slovensk tidligere skihopper som konkurrerte internasjonalt for Jugoslavia i årene 1980-1984.

Han ble nummer 33 i junior-VM i Örnsköldsvik 1980, og nummer 10 i Schonach året etter. I VM i skiflyging i Oberstdorf 1981 fikk han 33.-plass. I sitt tredje junior-VM, i Murau i 1982, ble han nummer 16. Han greide aldri å komme blant de 15 beste som da fikk poeng i verdenscupen, hans beste verdenscuprenn var 32.-plass i Bad Mitterndorf 12. mars 1982. I den tysk-østerrikske hoppuka 1980/81 ble han nummer 94 sammenlagt.

Urbančič la opp som skihopper våren 1984. Senere drev han med motocross, men forulykket under et løp og brakk ryggen.Svet24: Vrača se legendarni Turbo (28. mai 2013, besøkt 15. mars 2016)

 Referanser 

 Hovedkilde 
 Adam Kwieciński: Hoppresultater Marjan Urbancic (besøkt 15. mars 2016)

Kategori:Slovenske skihoppere
Kategori:Fødsler i 1964